মৃত্যুকে হারিয়ে বাঁচলেন ১ যাত্রী কী বললেন? শুনুন ভয়ঙ্কর অভিজ্ঞতার কথা

ওয়েব ডেস্ক: আহমেদাবাদে মেঘানিনগরে (Ahmedabad Meghaninagar Plane Crash) অভিশপ্ত বিমান দুর্ঘটনা (Ahmedabad Plane Crash) । বিমানে ছিলেন ২৪২ জন। ছিলেন গুজরাতের প্রাক্তন মুখ্যমন্ত্রী বিজয় রূপানি। এই ভয়াবহ দুর্ঘটনায় যাত্রী সহ ক্রু মেম্বারদের বেঁচে থাকার সম্ভাবনা নেই বলে জানিয়েছিলেন পুলিশ কমিশনার। তবে এর মধ্যেও বিমানের ধ্বংসাবশেষ থেকে জীবিত অবস্থায় বেশ কয়েকজনকে উদ্ধার করা গিয়েছে বলে জানাল আহমেদাবাদ পুলিশ। আহমেদাবাদের পুলিশ কমিশনার জিএস মালিক সংস্থা এএনআই-কে জানিয়েছেন, ঝাঁপ দিয়ে নিজের প্রাণ বাঁচিয়েছেন রমেশ বিশ্বকুমার। ইকোনমি ক্লাসের শেষ রোতে থাকা ১১ এ সিটে বসেছিলেন রমেশ। সেখান থেকে ঝাঁপ দিয়ে তিনি নিজের প্রান বাঁচিয়েছেন। পুলিশ সূত্রে খবর, রমেশ বিশ্বকুমার নামে এক যাত্রীকে সুস্থ অবস্থায় বিমান থেকে উদ্ধার করা গিয়েছে। রমেশ হেঁটে যাচ্ছেন সেই ভিডিও ভাইরাল হয়েছে নেটদুনিয়ায়।

প্রধানমন্ত্রী নরেন্দ্র মোদি রওনা হয়েছেন গুজরাটের উদ্দেশে। ইতিমধ্যে দুর্ঘটনাস্থলে পৌঁছলেন অসামরিক বিমান পরিবহনমন্ত্রী রামমোহন নায়ডু। বিমানের ধ্বংসাবশেষ এলাকা পরিদর্শন করছেন তিনি। দুর্ঘটনার যথাযথ তদন্ত হবে বলে জানিয়েছেন মন্ত্রী। উল্লেখ্য, আজ দুপুরের দিকে আহমেদাবাদের মেঘানিনগরে জনবসতি পূর্ণ এলাকার মধ্যেই ভেঙে পড়ে বিমানটি। চারিদিক কালো ধোঁয়ায় ছেয়ে যায়। কী কারণে এই দুর্ঘটনা তার কারণ এখনো স্পষ্ট নয়। তবে বিমানে ব্ল্যাক বক্স-এর খোঁজ পাওয়া গেলেই তার থেকে সমস্ত তথ্য পাওয়া যাবে বলেই আশা। বিমান দুর্ঘটনায় আহতদের আহমেদাবাদের সিভিল হাসপাতালে নিয়ে যাওয়া হয়েছে। আহমেদাবাদের সিভিল হাসপাতালে ঠাসা ভিড়। ঘটনাস্থলে রয়েছে বিপর্যয় মোকাবিলা বাহিনী, পুলিশ, দমকল, ডাক্তাররা।এয়ার ইন্ডিয়ার ভেঙে পড়ার প্রভাব পড়েছে স্থানীয় একটি চিকিৎসক পড়ুয়াদের হস্টেলেও। গুরুতরভাবে আহত হয়েছে হাসপাতালের ২০ জন চিকিৎসক।

দেখুন ভিডিও