আইফোন তৈরিতে ভারত অনেক পিছনে ফেলল চীনকে?

ওয়েব ডেস্ক: আই ফোন (IPhone) তৈরিতে ভারত (India) চীনকে (China) ছাপিয়ে গিয়েছে? আমেরিকাতে (US) সবচেয়ে বেশি আইফোনের রফতানিকারক এখন ভারত। সম্প্রতি ডোনাল্ড ট্রাম্প অ্যাপলকে হুমকি দিয়েছিলেন। আইফোন আমেরিকায় তৈরি করতে হবে। না হলে ২৫ শতাংশ শুল্ক চাপানোর হুমকি দিয়েছিলেন। বাজার গবেষণা সংক্রান্ত ফার্ম ওমডিয়ার তরফে একটি রিপোর্ট প্রকাশ করা হয়েছে। তাতে জানা গিয়েছে, গত এপ্রিলে ভারত থেকে আমেরিকায় ৩০ লক্ষ আইফোন নিয়ে যাওয়া হয়েছে। প্রায় ৭৬ শতাংশ বেড়েছে। সেই তুলনায় ওই সময়ে চীন থেকে আমেরিকায় গিয়েছে ৯ লক্ষ আইফোন। ইতিমধ্যে অ্যাপলের কর্ণধার টিম কুককে ভারতে সংস্থার প্ল্যান্ট না তৈরি করতে বলেছেন ট্রাম্প। ট্রাম্পের রেসিপ্রোক্যাল ট্যারিফ বা পাল্টা শুল্কের প্রভাব কি পড়েছে? তা নিয়েই চর্চা শুরু হয়েছে।

উল্লেখ্য, অ্যাপল প্রতি বছর ২২০ মিলিয়নের বেশি আইফোন বিক্রি করে। এর সবচেয়ে বড় বাজার হল, আমেরিকা, চীন ও ইউরোপ। শুধু আমেরিকাতেই প্রতি বছর ৬০ মিলিয়নের বেশি আইফোনের বাজার রয়েছে। অ্যাপলের পক্ষ থেকে এ মাসের শুরুর দিকে বলা হয়েছিল, আমেরিকার জন্য আইফোনের বেশিরভাগ ভারতে তৈরি করা হবে। চীনের তৈরি আইফোন অন্য বাজারের জন্য। জুন ত্রৈমাসিকেই এটা হবে। চীনের তৈরি আইফোনে ৩০ শতাংশ শুল্ক চাপানো হয়। ভারতের তৈরি আইফোনে ১০ শতাংশ শুল্ক চাপায় আমেরিকা। ওয়াকিবহাল মহল মনে করছে, চাহিদার ১০ শতাংশও অ্যাপল আমেরিকায় তৈরি করতে গেলে এখন থেকে অন্তত তিন বছরের আগে তা বাজারে আসবে না। ফলে ভারত ও চীনের বাজারে নির্ভরতা সরাতে চাইলেও এখনই পারবে না অ্যাপল।

আরও পড়ুন: অ্যানা ফ্রাঙ্ক? ইজরায়েলের হামলায় ইয়াকিনের মৃত্যু ‘ইয়াকিন’ হচ্ছে না